section_heading: Turneja
paragraph_text: mini|Arcade Fire na koncertu tijekom promocije albuma u United Palace Theateru 7. svibnja 2007. Arcade Fire je počeo promotivnu turneju u siječnju i veljači 2007., održavši niz koncerata u crkvama i drugim manjim okupljalištima u Ottawi, Montrealu, Londonu i New Yorku. Uslijedila je europska turneja s 23 koncerta u ožujku i na početku travnja, iako je posljednjih devet termina otkazano zbog bolesti. Prva etapa sjevernoameričke turneje započela je 26. travnja u San Diegu i 28. travnja na Coachella Valley Music and Arts Festivalu te je sadržavala 26 koncerata.<ref> Na toj su etapi kao predgrupe nastupali The National, St. Vincent i Electrelane. Sastav je zatim 22. lipnja započeo europsku etapu s 11 koncerata na Glastonbury Festivalu prije povratka u Sjevernu Ameriku za još deset koncerata gdje ih je podržavao LCD Soundsystem.<ref> Turneja Neon Bible nastavila se s još 14 datuma u Europi između 25. listopada i 19. studenog, te šest datuma počevši s 18. siječnja u Australiji i Novom Zelandu u sklopu festivala Big Day Out. Turneja je zatim završila nakon još tri koncerta od 7. veljače u Japanu.<ref>